
Хора, компютри и още нещо…
Персоналният компютър (РС) е устройство, подобно на стереоуредба или видеокасетофон. Можете да използвате стереото си, за да слушате всякакъв вид музика - Бах, "Бийтълс" или "Ейс ъф Бейс". Можете да гледате всякакви филми на видеокасетофона си - драма, романтични комедии или научна фантастика.Компютърът е многофункционално устройство, което ви позволява да използвате програми. Ако скоро сте посещавали магазин за компютърна техника и софтуер, знаете, че има стотици програми: образователни, за деца от една до сто и една годишна възраст, тонове програми в помощ на бизнеса, включително текстообработващи програми, електронни таблици и бази данни; най-невероятни игри; програми, допринасящи за една изцяло нова ера в цифровата фотография и видео.Благодарение на Интернет компютърът се превърна в безценно средство за комуникация. Съществува електронна поща, World Wide Web, разговор в реално време (chat), телеконференция. От глобалната мрежа можете да свалите всякакъв вид програми, много от тях безплатни. Бъдещото интегриране на телевизията, радиото, Интернет и персоналния компютър обещава да промени самата същност на начините ни за комуникация и забавление.Точно както можете да избирате компактдискове за стерео уредбата си и филми за домашното си видео, така можете да избирате и програмите за своя компютър. Можете да използвате колкото искате различни програми и услуги. Но една програма е задължителна за всички компютри. Това е операционната система. Операционната система (OS) е нещо като първа база, от която се стартират всички други програми. Операционната система определя интерфейса между компютъра и потребителя. Или по-просто казано, тя определя начина, по който ще работите на вашия компютър. Windows XP е операционна система. Може би сте чували за някои от другите операционни системи, които съществуват, като DOS, MacOS (за компютри Macintosh), UNIX, използвана основно от големи фирми, и дори друга разновидност на Windows – Windows2000. Както UNIX, Windows 2000 е насочен към средния и голям бизнес. От своя страна, Windows XP е предназначен за домашните потребители и малкия бизнес. Софтуерът е това, което прави компютъра ценен. Да вземем една обикновена стерео уредба. Устройството, в което се поставя компактдиска или aудиокaсетата е хардуерът. Компактдискът и аудиокасетата също са хардуер.  Но музиката, която чувате, е софтуер сигнали, записани на компактдиск или касета, за да бъдат възпроизведени чрез стерео уредбата. Тя не  би имала смисъл, ако няма софтуер (музика), която да свири на нея. По същия начин компюгърът няма смисъл без програмите, с които да работите. Подобно на музиката, софтуерът е нещо, записано на компактдиск, дискета, може би на цифрова камера или дори съхранявано някъде на някой компютър. Софтуерът няма да ви свърши работа, ако нямате компютър, на който да го използвате. И, както вече споменах, компютърът няма да работи за вас, ако нямате инсталиран задължителния софтуер - операционната система. Компютърът, мониторът, мишката и клавиатурата се използват, за да следите и взаимодействате с компютърния софтуер.  В своята непрестанна борба да направи компютрите лесни за използване от всеки Microsoft е включил възможностите Accessibility Options в Windows XP. Accessibility Options осигуряват допълнителни подобрения, включително едър шрифт и големи икони, a също и Microsoft Magnifier (Увеличител), Когато е активирана, тази възможност разделя екрана на две половини. Долната половина показва текста и графиката в нормален размер. Горната половина от екрана увеличава всичко, намиращо се близо до показалеца на мишката. Някои физически увреждания могат да направят трудна работата с клавиатурата и мишката. Някои от възможностите за настройване на мишката и клавиатурата, могат да ви помогнат. Ако слухът ви е повреден, може би искате да опитате SoundSentry или ShowSounds. Windows XP използва кратки сигнални звуци, за да осигури допълнителна обратна връзка. Освен възможностите, които предоставя операционната система  Windows, за работа на хората с увреждания съществуват и специализирани програми за зрително затруднени, така наречените screen reader-и, които дават възможностите на софтуера да се използват напълно. Такава програма е 
JAWS. Българската асоциация по софтуерна лингвис тика (БАСЛ), използвайки стан дарта SAPI 5, добави към програмата JAWS, глас четящ на български.

В клуба на ССБ гр. Плевен, се организират курсове за работа с PC и интернет. Обучението се провежда индивидуално.

Румен Петков
Нещата от живота

Знаем как да преживяваме, но не знаем как да живеем!

Когато съпругата на Джордж Карлин починала, Карлин известният груб и устат комик от 70-те и 80-те години написал: Парадоксът на нашето време е, че имаме високи сгради, но ниска търпимост, широки магистрали, но тесни възгледи. Харчим повече, но имаме по-малко, купуваме повече, но се радваме на по-малко. Имаме големи къщи и по-малки семейства, повече удобства, но и по-малко време. Имаме повече образование, но по-малко разум, повече знания, но по-лоша преценка, имаме повече експерти, но и повече проблеми, повече медицина, но и по-малко здраве.


Пием твърде много, пушим твърде много, харчим твърде безотговорно, смеем се твърде малко, шофираме твърде бързо, ядосваме се твърде лесно, лягаме си твърде късно, събуздаме се твърде уморени, четем твърде малко, гледаме твърде много телевизия и се молим твърде рядко. Увеличихме притежанията си, но намалихме ценностите си. Говорим твърде много, обичаме твърде рядко и мразим твърде често.

Знаем как да преживяваме, но не знаем как да живеем. Добавихме години към човешкия живот, но не добавихме живот към годините. Отидохме до Луната и се върнахме, но ни е трудно да пресечем улицата и да се запознаем с новия съсед. Покорихме космическите ширини, но не и душевните. Правим по-големи неща, но не и по-добри неща.


Пречистихме въздуха, но замърсихме душата. Подчинихме атома, но не и предразсъдъцжите си. Пишем повече, но научаваме по-малко. Планираме повече, но постигаме по-малко. Научихме се да бързаме, но не и да чакаме. Правим нови компютри, които складират повече информация и бълват повече копия от когато и да било, но общуваме все по-малко.


Това е времето на бързото хранене и лошото храносмилане, на големите мъже и дребните души, на лесните печалби и трудните връзки. Времето на по-големите семейни доходи и повечето разводи, на красивите къщи и на разбитите домове. Времето на кратките пътувания, еднократните памперси и еднократния морал, на връзките за една нощ и наднорменото тегло, на хапчетата които правят всичко-възбуждат ни, успокояват ни, убиват ни.Време, което има много на витрината, но малко в склада. Време, когато технологията позволява това писмо да достигне до вас, но също ви позволява да го споделите или просто да натиснете „изтриване”.


Запомнете, отделяйте повече време на тези, които обичате, защото те не са до вас завинаги.


Запомнете, кажете блага дума на този, който ви гледа отдолу нагоре с възхищение, защото това малко същество скоро ще порасне и няма да е вече до вас.


Запомнете и горещо прегърнете човека до себе си, защото това е единственото съкровище, което можете да дадете от сърцето си и не струва нито стотинка.


Запомнете, казвайте „обичам те” на любимите си, но най-вече наистина го мислете. Целувка и прегръдка могат да поправят всяка злина, когато идват от сърцето.


Запомнете, дръжте се за ръце и ценете моментите, когато сте заедно, защото един ден този човек няма да е до вас. Отделете време да се обичате, намерете време да си говорите и намерете време да споделяте всичко, което имате да си кажете.


Защото животът ни не се мери с броя на вдишванията, които правим, а с моментите които спират дъха ни
РЗОК
Списък на заболяванията,
освобождаващи задължително здравноосигурените лица от заплащане на потребителска такса по чл.37, ал.3 на закона за здравното осигуряване /ЗЗО/
(продължение от миналия брой)
ХІ.Болести на нервната система:

	Болест на Alzheimer

	Болест на Parkinson

	Други екстрапирамидни и двигателни нарушения

	Наследствена атаксия

	Спинална мускулна атрофия и сродни синдроми


XІІ. Болести на сетивните органи:
	Слепота на двете очи

	Слепота на едното око, намалено зрение на другото

	Глухота


XІІІ. Болести на костно-мускулната система

 и съединителната тъкан:
	Дисеминиран  lupus erythematodes

	Системна склероза

	Ревматоиден артрит със засягане на други органи и системи с призната инвалидност
Ревматоиден(-на):

Кардит с призната инвалидност
Ендокардит с призната инвалидност
Миокардит с призната инвалидност
Миопатия с призната инвалидност
Перикардит с призната инвалидност

Полиневропатия с призната инвалидност

	Анкилозиращ спондилит

	Остеомиелит на гръбначния стълб с призната инвалидност 
Мултиплен хроничен остеомиелит с призната инвалидност 
Хроничен остеомиелит с фистула с призната инвалидност 
Други хронични хематогенни остеомиелити с призната инвалидност 
Други хронични остеомиелити с призната инвалидност


ХІV.Болни с органна трансплантация и изкуствени отвори:
	Наличие на трансплантирани органи или тъкани

	Грижа за изкуствени отвори


Права и задължения на задължително здравноосигурените лица

Националният рамков договор създава условия за гарантиране и упражняване на правата на ЗЗОЛ в съответствие с действащото законодателство в Република България.

Всички ЗЗОЛ имат равни права и достъп при получаване на извънболнична и болнична медицинска и стоматологична помощ независимо от тяхната раса, народност, етническа принадлежност, пол, произход, религия, образование, убеждения, политическа принадлежност, лично и обществено положение или имуществено състояние.

Задължително здравноосигурените лица имат права и задължения съгласно действащото законодателство в Република България.

Достъп до първична извънболнична (стоматологична) помощ. Избор на общопрактикуващ лекар.
       Здравноосигурените лица имат право свободно да избират лекар в лечебно заведение за първична извънболнична медицинска помощ и стоматолог в лечебно заведение за извънболнична стоматологична помощ на територията на цялата страна. Изборът на лицата е личен.

       За малолетни и непълнолетни лица, както и за поставени под пълно или ограничено запрещение лица изборът се извършва от техните родители и настойници, съответно със съгласието на техните родители и попечители.

       Здравноосигуреното лице упражнява правото си на избор на лекар и стоматолог, като попълва регистрационна форма за осъществяване на правото на избор и я представя на съответното лечебно заведение.

       За новородените до даване на ЕГН и получаване на здравноосигурителна книжка в регистрационната форма за избор се вписват номерът на съобщението за раждане на детето и регистрационният номер на лечебното заведение, от което произтича съобщение.

       Първоначален избор на общопрактикуващ лекар може да се осъществи по всяко време с регистрационна форма за първоначален избор, която се получава от РЗОК.

       Всяка календарна година в периода от 1 до 30 юни и от 1 до 31 декември здравноосигурените лица могат да променят избора си на общопрактикуващ лекар. Регистрационните форми за постоянен избор на общопрактикуващ лекар се заплащат от лицата.

       Здравноосигурено лице, което желае да направи постоянен избор, представя на новоизбрания общопрактикуващ лекар:

- здравноосигурителна книжка;

-третия екземпляр от регистрационната форма за първоначален избор на общопрактикуващ лекар, в случай че няма здравноосигурителна книжка; - попълнена регистрационнна форма за постоянен избор.
-документ за актуалния му здравноосигурителен статус.
        При констатирана от РЗОК трайна невъзможност на избрания лекар или стоматолог да оказва първична извънболнична помощ, здравноосигуреното лице има право на нов избор.        При промяна на настоящия адрес здравноосигуреното лице има право на нов избор на лекар (без да е обвързан със срок).

       Лицата, временно пребиваващи за срок от един до пет месеца извън здравния район, в който са осъществили постоянен избор, могат да направят временен избор с регистрационна форма за временен избор, която се закупува.
ЕНЬОВДЕН (24 юни)

Християнски и български народен празник в чест на рождението на Йоан Кръстител. Обредността на този ден е съхранила своя езически характер, свързан с култовата почит към Слънцето. Рано сутринта мъже, жени и деца посрещат слънчевия изгрев, къпят се в извори и реки или се търкалят по росните поляни, за да са здрави и бодри през цялата година. По традиция събират цветя и билки, тъй като през този ден те крият най-голяма целебна сила. На Еньовден палят обредни огньове и ги прескачат за здраве. Денят се смята за особено подходящо обредно време за предсказания и гадания за времето, за здравето, за женитба.
Съставители:инж.Румен Петков, н.с.
 Гена Дочева

 Владимир Петков

